Sande

Sande i nambaseven de bilong wik, o de bihain tru bilong wik.

Long sampela kantri (olsem Amerika na Inglan), wik i stat long Sande, na Sande i nambawan de bilong wik.

Nem Sande i kam long Tok Inglis Sunday. Dispela i min Sun’s Day, o de bilong San. Bipo bipo tru long Yurop, ol i lotuim san. Ol i tingting san i wanpela masalai, o got.

Long planti kantri ol i no wok long Sande. Sande wantaim Sarere ol i mekim wiken, o hap bilong wik i no gat wok.

Long lotu bilong ol Kristen, Sande i de antap bilong lotuim. Planti manmeri bilong Kristen ol i go long sios, o haus lotu bilong ol Kristen.